**Αθήνα, Δευτέρα 8 Σεπτέμβρη 2025**

**ΔΕΛΤΙΟ ΤΥΠΟΥ**

**Ξεκινούν οι αιτήσεις για τον νέο κύκλο Incubation** **του Orange Grove**

Το **Orange Grove** ανακοινώνει την έναρξη αιτήσεων για τον **20ό κύκλο** του διαδικτυακού προγράμματος **Incubation 2025–26** και προσκαλεί ενδιαφερόμενους με **καινοτόμες επιχειρηματικές ιδέες** να δηλώσουν συμμετοχή. Η πρωτοβουλία της **Ολλανδικής Πρεσβείας στην Ελλάδα** απευθύνεται σε νέους επιχειρηματίες από όλη τη χώρα, οι οποίοι επιθυμούν να μετατρέψουν τις ιδέες τους σε **δυναμικές, υψηλής ανάπτυξης επιχειρήσεις,** μέσα από ένα **εντατικό, διαδικτυακό πρόγραμμα διάρκειας 16 εβδομάδων**, που ξεκινά τον Νοέμβριο.

Από το 2013, το πρόγραμμα **Incubation** του Orange Grove έχει υποστηρίξει περισσότερες από **400 επιχειρηματικές ιδέες**, ενισχύοντας δυναμικά τη νεοφυή επιχειρηματικότητα στην Ελλάδα. Με τη στοχευμένη καθοδήγηση ενός **διεθνούς δικτύου καταξιωμένων εκπαιδευτών, μεντόρων και ειδικών,** προσφέρει **εξατομικευμένη υποστήριξη, mentoring, ad-hoc συμβουλευτικές,** καθώς και **διαδραστικά εργαστήρια** που «ξεκλειδώνουν» τις επιχειρηματικές δεξιότητες και τις προοπτικές ταχείας ανάπτυξης των συμμετεχόντων.

Οι συμμετέχοντες έχουν, επίσης, πρόσβαση σε **σημαντικές ευκαιρίες δικτύωσης** μέσω του Orange Grove και της Ολλανδικής Πρεσβείας, αξιοποιώντας το **διεθνές δίκτυό** τους. Παράλληλα, συνδέονται με το **δυναμικό οικοσύστημα των alumni startups** του Orange Grove και επωφελούνται από **προνομιακές εκπτώσεις** σε πολύτιμες υπηρεσίες που προσφέρουν οι συνεργάτες του προγράμματος.

Το πρόγραμμα πραγματοποιείται **εξ ολοκλήρου διαδικτυακά**, μέσω της ηλεκτρονικής πλατφόρμας του Orange Grove, δίνοντας τη δυνατότητα συμμετοχής σε ομάδες από ολόκληρη την Ελλάδα, αλλά και το εξωτερικό. Απευθύνεται σε **άτομα ή ομάδες, startups σε idea ή early stage**, καθώς και σε **πρόσφατα ιδρυμένες καινοτόμες ΜμΕ**. Η πλατφόρμα υποβολής αιτήσεων θα παραμείνει ανοιχτή έως την **Κυριακή 28 Σεπτεμβρίου.**

Για την υποβολή αιτήσεων επισκεφτείτε: <https://orangegrove.eu/open-calls/>

Για περισσότερες πληροφορίες, επισκεφθείτε την ιστοσελίδα μας [**www.orangegrove.eu**](http://www.orangegrove.eu/), και μείνετε συντονισμένοι σε [**Facebook**](https://www.facebook.com/orangegrovegr)**,** [**Bluesky**](https://bsky.app/profile/orangegrovegr.bsky.social)**,** [**LinkedIn**](https://www.linkedin.com/company/orange-grove-gr)και[**Instagram**](https://www.instagram.com/orangegrovegr/)για τα τελευταία νέα μας.

**Επικοινωνία για τα Μ.Μ.Ε.**

Για περισσότερες πληροφορίες παρακαλώ επικοινωνήστε:

Καραγκιουλέ Άννη

Σύμβουλος  Γραφείου Τύπου και Δημοσίων Σχέσεων Orange Grove

Κιν.: +30 6944562025 || E-mail: [anniekaragioule@oni.gr](mailto:anniekaragioule@oni.gr)